Heino Teder

Heino Teder (21. juuli 1926 Kaara talu, Tõlliste vald, Valgamaa – 21. oktoober 2007) oli eesti metsandustegelane.

Pärast Tsirguliina algkooli lõpetamist õppis ta Tartu Poeglaste Gümnaasiumis, mille lõpetas kuldmedaliga. Pärast Teist maailmasõda õppis ta Tartu Riikliku Ülikooli metsamajanduse osakonnas ja lõpetas 1949. aastal ülikooli kiitusega.Eesti metsanduse suurkuju Heino Teder 80. Eesti Mets, 4/2012.

Ülikooli lõpetamise järel 1949. aastal alustas ta tööd Hiiumaa metsamajandis vanemmetsaülemana, hiljem töötas Järvamaal, Rakveres ja Kilingi-Nõmmes. Kilingi-Nõmmes sai Heino Tederist juba metsamajandi juht. 

Kui 1962. aasta aprillis loodi Eesti NSV Ministrite Nõukogu otsealluvusse omalaadne keskasutus, Eesti NSV Metsamajanduse ja Looduskaitse Peavalitsus, kutsuti Heino Teder selle juhiks. 1966. aastal sai peavalitsusest ministeerium, mis lõpetas tegevuse 1988. aastal. Heino Teder oli selle ainus juht. 

Aastatel 1985–1990 oli ta Eesti NSV Ülemnõukogu XI koosseisu liige. Pensionipõlve veetis Valgamaal isatalus. 

Teda on nimetatud Eesti metsanduse ja looduskaitse grand old man'iks. Ta oli alates 1998. aastast Eesti Metsaseltsi auliige.

 Tunnustus 
 Eesti NSV teeneline metsakasvataja
 1998 Valgetähe III klassi teenetemärk
 2007 Valgamaa vapimärk
 5. mail 2010 avati Heino Tederi kodutalus Tõnis Paberiti valmistatud mälestuskivi

Heino Tederi nimeline stipendium

Riigimetsa Majandamise Keskus annab välja Heino Tederi nimelist stipendiumi. See antakse aastas kahele Eesti Maaülikooli magistrandile.RMK Heino Tederi nimeline stipendium Eesti Maaülikooli magistrantidele (vaadatud 26.03.2017)Heino Tederi nimeline stipendium Eesti Maaülikooli magistrantidele. RMK veebisait.

Stipendiaadid
2008 – Priit Põllumäe, Mats Varik
2009 – Argo Strantsov, Aleksei Andrianov
2010 – Olav Looga, Edvard Eelsalu
2011 – Silver Sisask, Olav Looga
2012 – Reimo Lutter, Gunnar Morozov
2013 – Gunnar Morozov, Sigrid Strantsov
2014 – Sigrid Strantsov, Aleksei Potapov
2015 – Teele Vaarend, Aleksei Potapov
2016 – Marili Laas, Kristiina Aun
2017 – Marek Uri, Sandra Sarapuu
2018 – Kristjan Täll, Marek Uri
2019 – Mari Tuvikene, Kristjan Täll
2020 – Airiin Vaasa, Laura Pihlak
2021 – Airiin Vaasa, Mari-Liis Kapp
2022 – Maret Liekis, Karin Kütt

Viited

Välislingid
 Artikkel ajalehes Valgamaalane, 10. juuni 2006

Kategooria:Eesti NSV ministrid
Kategooria:Eesti NSV XI Ülemnõukogu liikmed
Kategooria:Eesti metsaülemad
Kategooria:Tartu Ülikooli metsandusteaduskonna vilistlased
Kategooria:Hugo Treffneri Gümnaasiumi vilistlased
Kategooria:Valgetähe III klassi teenetemärgi kavalerid
Kategooria:Eesti NSV teenelised metsakasvatajad
Kategooria:Sündinud 1926
Kategooria:Surnud 2007